**Успешно приключи проект „Грижа в дома в Община Хитрино“**

На 06.01.2025г., в Община Хитрино се проведе заключителна пресконференция по повод успешното приключване на проект „Грижа в дома в община Хитрино“ по процедура BG05SFPR002-2.001-0050-C04 „Грижа в дома“, с Управляващия орган на Програма „Развитие на човешките ресурси“ 2021 – 2027.

„Грижа в дома в община Хитрино“ е проект, който стартира на  06.12.2022г., със срок от 14 месеца – до 06.02.2024 г.

 Беше подписано Допълнително споразумение № *BG05SFPR002-2.001-0050-С02* на 21.12.2023г., което увеличи срока на 17 месеца, на 27.03.2024г. се подписа второто споразумение, което увеличи срока на 20 месеца, а на 11.07.2024 г. се подписа и трето споразумение, което увеличи срока на общо 25 месеца, като общата стойност на проекта се увеличи на **734 015.68** лв., финансирана от Европейския съюз, чрез Европейския социален фонд плюс. По проектните дейности по предоставяне на интегрираната здравно-социална услуга „Грижа в дома в община Хитрино“ е осигурена грижа в домашна среда на общо **140 възрастни** хора в невъзможност за самообслужване и лица с увреждания.

В хода на изпълнение на проекта се доказа огромното му социално и икономическо значение, както и реална помощ, която се предоставя на лицата от целевите групи по проекта – възрастни хора в невъзможност за самообслужване, както и хора с увреждания.

Основната цел на проект „Грижа в дома в община Хитрино“ беше да осигури подкрепа в домашна среда за лица с увреждания и възрастни хора, зависими от грижа на територията на общината. Бяха проведени обучения и супервизии. Проектът спомогна за разширяване възможностите за предоставяне на социални и интегрирани здравно-социални услуги в домашна среда, вкл. и в контекста на пандемични ситуации.

Чрез реализацията на Проекта се достигна до най-уязвимите групи от населението, които получиха навременна и професионална подкрепа в зависимост от техните индивидуални потребности, чрез предоставяне на услуги в домашна среда, като:

1. Предоставяне на почасови мобилни интегрирани здравно-социални услуги по домовете, рехабилитационна и психологическа подкрепа;

2. Доставка на храна, хранителни продукти и продукти от първа необходимост, заплащане на битови сметки, заявяване и получаване на неотложни административни и битови услуги със средства на потребителите;

3. Предоставяне на лицата от целевата група на информация относно превенция и профилактика на здравето и социално значими заболявания, включително консултации с психолог и др. специалисти при необходимост.

 За осъществяване на проекта се грижиха общо 59 бр. персонал: Домашни помощници всичко общо: – 53 бр.; Координатор 1 бр, Мед. лица 2 бр.; Рехабилитатор 1 бр.; Психолог 1 бр; Шофьор 1 бр..